আমাদের দেশে যে বিনিয়োগ হয় তার একটা বড় অংশ ব্যাংক লোন থেকে আসছে। কাজেই ব্যাংক থেকে যদি বেসরকারি খাত ঋণ না নেয় তাহলে বিনিয়োগ কমে যায়। এবং আমরা সেটাই দেখতে পাচ্ছি। আর এর সাপোর্টিং স্ট্যাটেস্টিক হিসেবে আমরা দেখতে পাচ্ছি বেসরকারি খাতে ঋণের প্রবাহ কমে গেছে। প্রবাহের যে গতি সেটাও কমে গেছে। অন্য দিকে মূল্যস্ফীতির কথা যদি চিন্তা করি, সেখানে কিছুটা উন্নতি হয়েছে। যেমন, এটা একসময় ১০.৬ ছিল ২০১১-১২-তে; ২০১২-১৩-তে এটা ৭.৭-৭.৮ এ রকম একটা অবস্থায় আছে। এখানে সরকারের টার্গেট ছিল ৭ শতাংশ থেকে ৭.৫ শতাংশ। তারপর টাকার যে মান ডলারের হিসাবে, সেখানেও সম্প্রতি কিছুটা উন্নতি হয়েছে। প্রথমত, এখন ৭৮-৭৯ টাকার মধ্যে ইন্টার ব্যাংক রেট চলছে। যেটা অনেক দিন ধরেই ৭৯ টাকা প্রতি ডলার ছিল। তার পরে একসময় এটা অবমূল্যায়িত হয়ে প্রায় ৮৪ টাকায় চলে গিয়েছিল। এখন আবার কিছুটা উন্নতি হয়ে ৭৮-৭৯ টাকায় বিনিময় হচ্ছে। কিন্তু এর সাথে সাথে আর একটা লক্ষণীয় বিষয় হচ্ছে, আমাদের দেশে অনেক দিন ধরে যে ইন্টার ব্যাংক এক্সচেঞ্জ রেট এবং বাজারের যে এক্সচেঞ্জ রেট, মানে কার্ব মার্কেট বা যে মার্কেটই বলি, আনঅফিসিয়াল মার্কেট যেটা এটার মধ্যে পার্থক্যটা অপেক্ষাকৃত কম ছিল। এখানে হয়তো ১ টাকা ১.২৫ টাকা এ রকম ছিল। সম্প্রতি দেখা যাচ্ছে, এটা বিশ্বব্যাংকের একটা প্রতিবেদনেও উঠে এসেছে, বিশ্বব্যাংকের যে বাংলাদেশের ডেভেলপমেন্ট আপডেট যেটা সাম্প্রতিক কালে বের হয়েছে। সেখানে দেখা গেছে যে, এই কার্ব মার্কেটের রেটটা বেড়ে গেছে। তার মানে হচ্ছে সম্ভবত কার্ব মার্কেটের মাধ্যেমে বেশ ফাইট অব ক্যাপিট্যাল হচ্ছে। অর্থাৎ লোকে এখন টাকার উপার্জন ডলারে কনভার্ট করে সেটা তারা বাইরে পাঠিয়ে দিচ্ছে। নইলে এই দুটো মার্কেটে ফোটিং এক্সচেঞ্জ রেট পার্থক্যটা এত বেশি হওয়ার কথা না। অনেক দিন ধরেই দেখা যাচ্ছিল এটা ১-১.২৫ টাকার মধ্যেই স্থির ছিল। কাজেই এটাও কিন্তু সমর্থন করে যে বিনিয়োগ কমে যাচ্ছে দেশে। এর ফলে যাদের বিনিয়োগ করার মতো সামর্থ্য আছে, তারা দেশে বিনিয়োগ না করে টাকার উপার্জনটা ডলারে কনভার্ট করে বিদেশে পাঠিয়ে দিচ্ছে। অন্য দিকে ক্যাপিটাল মার্কেটে ২০১০ থেকে যে অবনতি চলছে এটা অব্যাহত রয়েছে।